Río Saona, río Ródano

[miniatura|260px|Nacemento do río Saona en [Vioménil.]]
[miniatura|260px|Vista do río Saona ao seu paso por [Lión.]]

O **Saona** (en francés *La Saône*, en francoprovenzal, *Sona*) é un río do leste de Francia, o principal afluente do río Ródano, co que conflúe en Lión.

Ten unha lonxitude de 480&nbsp;km e drena unha ampla conca de 29.950&nbsp;km². O seu principal afluente é o río Doubs.

## Xeografía 
O río Saona nace en Vioménil, nos montes Faucilles, no departamento dos Vosgos a 392 m de altitude e desemboca no Ródano en Lión.

Antes da confluencia co río río Doubs, situada en Verdun-sur-le-Doubs no departamento de Saona e Loira, o Saona é chamado pequeno Saona, o que mostra a forte contribución do afluente do Franco Condado.

O seu antigo nome antes da época romana era *Arar*, desdobrado da raíz indoeuropea *ar* = auga, xa que ao fluír tan lentamente, é difícil ás veces ver o sentido da auga (segundo César en *De Belo Gallico*). En época clásica chamábase **Araris**. O seu nome actual provén dunha fonte de auga sagrada situada en Chalon, cuxo nome foi dado ao conxunto do río polos lexionarios romanos.

## Departamentos e principais cidades atravesadas 
miniatura|dereita|250px|A ponte principal en Gray.
[miniatura|250px|Vista do Saona ao seu paso por [Auxonne, rexión de Borgoña.]]
miniatura|250px|O Saona en Gray.
O río Saona pasa por moitas cidades e localidades ao longo do seu curso. As principais son as seguintes, en dirección augas abaixo:

* Vosgos: Darney, Monthureux-sur-Saône e Châtillon-sur-Saône.
* Alto Saona: Jonvelle, Corre, Jussey, Port-sur-Saône, Scey-sur-Saône e Gray.
* Côte-d'Or: Auxonne, Saint-Jean-de-Losne e Seurre.
* Saona e Loira: Verdun-sur-le-Doubs, Chalon-sur-Saône, Tournus, Mâcon e Crèches-sur-Saône.
* Ródano: Belleville-sur-Saône, Villefranche-sur-Saône, Anse, Neuville-sur-Saône, Caluire-et-Cuire e Lión.
* Ain: Thoissey, Jassans-Riottier e Trévoux.

A principal de todas as cidades é Lión (472.305 hab. en 2006), a terceira cidade en importancia de Francia.

## Hidroloxía 
### O pequeno Saona 
O pequeno Saona ten un réxime pluvial (ás veces influenciado pola neve) cunha forte influencia oceánica. Os chans pouco propicios á infiltración satúranse moi pronto e favorecen o aumento do caudal.
Axiña que como aumenta e logo de recibir as augas do Lanterne, o Saona convértese nun río poderoso.

O caudal medio interanual do Saona é rexistrado desde 1964 pola estación hidrolóxica de Ray-sur-Saône, localidade situada a unha trintena de quilómetros logo da confluencia co Lanterne, entre Port-sur-Saône e Gray.

É do 59,7 m³/s por unha superficie de cunca de 3740&nbsp;km² (cunca superior do pequeno Saona), cun máximo anual do 64,5 e un mínimo do 54,8.

O río presenta flutuacións de caudal dependendo da estación, con crecidas no inverno de 84 a 108³ de decembro a marzo incluídos, e de baixadas de caudal no verán, en xullo-agosto-setembro, cunha baixada que chega ao 16,9 m³ no mes de agosto.

### O gran Saona 
O gran Saona fórmase pola unión do río Doubs e do Saona en Verdun-sur-le-Doubs. O Doubs achega unha media interanual de 175 m³ de auga por segundo, mentres que o Saona achega 160 m³.

O gran Saona só recibe pequenos afluentes que modifican pouco o réxime hidrolóxico e particularmente as crecidas. O gran Saona transcorre por unha gran e ancha chaira (ata 3&nbsp;km de anchura) ata a entrada en Lión, pola depresión dun antigo lago. A pendente é moi débil e sen os acondicionamentos hidráulicos para garantir ata o norte de Chalon unha canle de navegación profunda, os desbordamentos serían máis frecuentes.

Na estación hidrolóxica de Couzon-au-Mont-d'Or á entrada da aglomeración lionesa, as observacións realizadas desde 1969 ata 1986 mostraron un caudal medio interanual de 473 m³/s, cun caudal de crecida centenario de 3&nbsp;180 m³.

'''Caudal medio mensual (en m³/s) medido na estación hidrolóxica de Couzon-au-Mont-d'Or - datos calculados sobre 16 anos'''

Colors=
  id:lightgrey value:gray(0.8)
  id:darkgrey  value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:1000
TimeAxis = orientation:vertical
AlignBars = justify
ScaleMajor = gridcolor:lightgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

BarData=
  bar:Xan text:Xaneiro
  bar:Feb text:Febreiro
  bar:Mar text:Marzo
  bar:Abr text:Abril
  bar:Mai text:Maio
  bar:Xun text:Xuño
  bar:Xul text:Xullo
  bar:Ago text:Agosto
  bar:Set text:Setembro.
  bar:Out text:Outubro.
  bar:Nov text:Novembro.
  bar:Dec text:Decembro.

PlotData=
  color:barra width:30 align:left

  bar:Xan from:0 till: 747.0 
  bar:Feb from:0 till: 954.0 
  bar:Mar from:0 till: 679.0 
  bar:Abr from:0 till: 565.0 
  bar:Mai from:0 till: 462.0 
  bar:Xun from:0 till: 306.0 
  bar:Xul from:0 till: 197.0 
  bar:Ago from:0 till: 153.0 
  bar:Set from:0 till: 159.0 
  bar:Out from:0 till: 303.0 
  bar:Nov from:0 till: 439.0 
  bar:Dec from:0 till: 745.0

PlotData=
  bar:Xan at: 747.0 fontsize:S text: 747 shift:(-10,5)
  bar:Feb at: 954.0 fontsize:S text: 954 shift:(-10,5)
  bar:Mar at: 679.0 fontsize:S text: 679 shift:(-10,5)
  bar:Abr at: 565.0 fontsize:S text: 565 shift:(-10,5)
  bar:Mai at: 462.0 fontsize:S text: 462 shift:(-10,5)
  bar:Xun at: 306.0 fontsize:S text: 306 shift:(-10,5)
  bar:Xul at: 197.0 fontsize:S text: 197 shift:(-10,5)
  bar:Ago at: 153.0 fontsize:S text: 153 shift:(-10,5)
  bar:Set at: 159.0 fontsize:S text: 159 shift:(-10,5)
  bar:Out at: 303.0 fontsize:S text: 303 shift:(-10,5)
  bar:Nov at: 439.0 fontsize:S text: 439 shift:(-10,5)
  bar:Dec at: 745.0 fontsize:S text: 745 shift:(-10,5)
  

En total, o caudal medio en Lión é de 475 m³/s cun mínimo en agosto de 153 m³/s e un máximo en febreiro de 954 m³

## Notas 
## Véxase tamén 
### Outros artigos 
* Lión
* Río Ródano